পাবিপ্রবিতে ভিসির বিরুদ্ধে অনিয়ম ও শিক্ষক লাঞ্ছিতের অভিযোগ – Pabna Report 24\nছবি ঘর জাতীয় শিক্ষা সর্বশেষ\nপাবিপ্রবিতে ভিসির বিরুদ্ধে অনিয়ম ও শিক্ষক লাঞ্ছিতের অভিযোগ\nপাবনা প্রতিনিধি : পাবনা বিজ্ঞান ও প্রযুক্তি বিশ^বিদ্যালয়ের ভাইস চ্যান্সেলর প্রফেসর ড. এম রোস্তম আলীর বিরুদ্ধে গণিত বিভাগের শিক্ষক নিয়োগে অস্বচ্ছতা, অনিয়ম ও একই বিভাগের চেয়ারম্যানকে লাঞ্ছিতের অভিযোগে সংবাদ সম্মেলন অনুষ্ঠিত হয়েছে। বৃহস্পতিবার দুপুর ২ টায় পাবনা প্রেসক্লাবের ভিআইপি অডিটোরিয়ামে পাবিপ্রবি’র গণিত বিভাগের চেয়ারম্যান প্রফেসর ড. হারুন-অর-রশিদ এই সংবাদ সম্মেলনের আয়োজন করেন।\nসংবাদ সম্মেলনের লিখিত বক্তব্যে প্রফেসর ড. হারুন- অর-রশিদ বলেন, বৃহস্পতিবার বিশ^বিদ্যালয়ে গণিত বিভাগে ২ জন শিক্ষক নিয়োগের প্রক্রিয়া গ্রহণ করা হয়। নিয়মতান্ত্রিক উপায়ে ওই নিয়োগ প্রক্রিয়ায় আমাকে সদস্য হিসেবে আমন্ত্রণ জানানো হয়। কিন্তু বৃহস্পতিবার সকালে নিয়োগ বোর্ডে উপস্থিত হতে গেলে ভাইস চ্যান্সেলরের ইশারায় তার পেটুয়া কর্মকর্তা ও কর্মচারী বাহিনী আমাকে নিয়োগ বোর্ডের কক্ষে প্রবেশে বাঁধা প্রদান করেন এবং শারীরিক ভাবে লাঞ্ছিত করে ওই বিল্ডিং থেকে বের করে দেয়া হয়।\nলিখিত বক্তব্যে তিনি বলেন, ভিসি স্যারের মেয়াদ একেবারেই শেষ পর্যায়ে। যাওয়ার সময়ে নানা ধরণের অনিয়ম, দূর্নীতি, স্বজনপ্রীতিসহ বিশ^বিদ্যালয়টিকে দূর্নীতির আখড়ায় পরিণত করে যাচ্ছেন। নিজের খেয়াল খুশিমত ইচ্ছেমাফিক অনিয়ম ও অনৈতিক সুবিধা নিয়ে অযোগ্য, অদক্ষ জনবল নিয়োগ, স্বেচ্ছাচারিতাসহ বিভিন্ন অপকর্ম করছেন। এ সকল কর্মকান্ডের প্রতিবাদ করলেই তার উপর নেমে আসে দূর্বিসহ স্বেচ্ছাচারী আচরণ, দূব্যবহারের পাশাপাশি নানা ভাবে চাপ প্রয়োগ।\nসেকশন অফিসার পদে নিয়োগপ্রার্থী আতিকুল ইসলাম জানান, ১৬ জুন ২০২১ ইং তারিখের নিয়োগ বোর্ডে মেধা যাচাই ও যোগ্যতা সম্পন্ন প্রার্থীদের না নিয়ে নিয়োগ বোর্ডের সভাপতির দায়িত্বে থেকে ভিসি স্যার তার আপন ভাতিজী কানিজ ফাতেমাকে প্রথম শ্রেণির সেকশন অফিসার পদে নিয়োগ দিয়েছেন। একই পদে আরও চারজনকে নিয়োগ দেয়া হয়েছে শুধুমাত্র অর্থের বিনিময়ে। অথচ লিখিত ও মৌখিক পরীক্ষায় পরীক্ষার্থীদের অংশগ্রহণের নামে নাটক সাজিয়ে সেই পরীক্ষার কোন রোস্টার টাঙানো হয়নি। তিনি বলেন, পুরোপুরি নাটক সাজিয়ে বেশ কয়েকটি নিয়োগ প্রক্রিয়া সম্পন্ন করেছেন অনিয়ম ও দূর্নীতি করে ভিসি প্রফেসর ড. এম রোস্তম আলী।\nএ বিষয়ে যোগাযোগ করা হলে ভিসি প্রফেসর ড. এম রোস্তম আলী বলেন, অভিযোগের সত্যতা যাচাই করে সংবাদ করবেন। আপন বড় ভাইয়ের মেয়েকে নিয়োগ দেয়ার বিষয়ে সত্যতা নিশ্চিত করে বলেন, কানিজ ফাতেমার নিয়োগ পরীক্ষার মৌখিক পরীক্ষার সময়ে আমি ঢাকাতে ছিলাম। তাই এ নিয়োগে কোন অস্বচ্ছতার বিষয় সঠিক নয়।\nনিজস্ব পেটুয়া বাহিনী দিয়ে গণিত বিভাগের চেয়ারম্যানকে লাঞ্ছিতের বিষয়ে তিনি বলেন, নিয়োগ বোর্ডের সদস্য হলেও তার স্ত্রী চাকুরি পরীক্ষায় অংশগ্রহণ করায় তাকে বিধি মোতাবেক নিয়োগ বোর্ডে রাখা সম্ভব হয়নি। যে কারণে অফিস স্টাফরা তাকে নিয়োগ বোর্ডে ঢুকতে না দিয়ে চলে যেতে বলেছেন।\nসংশ্লিষ্ট অভিযোগে প্রেক্ষিতে গণিত বিভাগের চেয়ারম্যান প্রফেসর ড. হারুন-অর-রশিদ তার স্ত্রী পরীক্ষার্থী স্বীকার করে বলেন, যেহেতু লিখিত পরীক্ষায় আমার স্ত্রী উত্তীর্ণ হননি। সেহেতু মৌখিক পরীক্ষায় উপস্থিত থাকার অধিকার আমার আছে। তিনি বলেন, আমার বিভাগে শিক্ষক নিয়োগ হবে আর আমি সেখানে থাকতে পারবো না এটা কোন বিধি নেই।\nতিনি বলেন, আগে থেকেই শিক্ষক নিয়োগে অস্বচ্ছতা, অনৈতিক লেনদেন এবং মেধার বাইরে অযোগ্য প্রার্থীকে নিয়োগ দেয়া হবে এমন আঁচ করতে পেরেই আমি বিধি অনুসারে লিখিত জানিয়েছিলাম ভিসি স্যারকে। কিন্তু তিনি আমার পরপর দুটি আবেদনের কোন সাঁড়া দেননি। উল্টো অন্য বিশ^বিদ্যালয় থেকে এক্সপার্ট নিয়ে এসে তড়িঘড়ি করে এই নিয়োগ প্রক্রিয়া সম্পন্ন করছেন।\nলাঞ্ছিতের বিষয়ে ড. হারুন আরও বলেন, শিক্ষক পরিষদ কৌশলে ভেঙে দিয়ে আর অনুমোদন করেননি ভিসি স্যার। বিশ^বিদ্যালয় বন্ধের দিনে আমি আমার সহকর্মিদের পাশে পাচ্ছি না। তবে এ ঘটনায় আমি থানায় মামলা করবো। পাশাপাশি শিক্ষা মন্ত্রণালয় ও ইউজিসি বরাবর অভিযোড় দায়ের করবো।\nএ বিষয়ে ভিসি প্রফেসর ড. এম রোস্তম আলী বলেন, অস্বচ্ছ, অনিয়ম, আর্থিক লেনদেন করে অনৈতিক পন্থায় বিশ^বিদ্যালয়ের ভাবমূর্তি ক্ষুন্ন হয় এমন কোন কাজ করা হয়নি। যে বা যারাই অভিযোগ করেছেন। তারা নিজেদের স্বার্থ হাসিল করতে পারেননি বা আমাকে ভিন্ন ভাবে ম্যানেজ করার চেষ্টায় ব্যর্থ হওয়ায় একের পর এক উল্টোপাল্টা ও মিথ্যা মনগড়া অভিযোগ তুলে পরিবেশ নষ্ট করার পায়তারা করছেন।\nউল্লেখ্য, ইতোপূর্বে ভিসি প্রফেসর এম রোস্তম আলীর বিরুদ্ধে ১০১ টি দূর্নীতি, অনিয়ম, স্বজনপ্রীতি, স্বেচ্ছাচারিতাসহ নানা অভিযোগের তদন্ত ও বিশ^বিদ্যালয় ধ্বংসের দ্বারপ্রান্ত থেকে উদ্ধারের দাবী জানিয়ে বিশ^বিদ্যালয়ে একক প্রতীকি অনশন করেন পাবিপ্রবি’র বাংলা বিভাগের শিক্ষক ড. এম আবদুল আলীম। এছাড়াও একই দাবীতে শিক্ষক, কর্মকর্তা, শিক্ষার্থীরাও বিভিন্ন ধরণের কর্মসূচী গ্রহণ করে। এতামধ্যে ভিসির বিরুদ্ধে উত্থাপিত অভিযোগগুলোর মধ্যে বেশকিছুর সত্যতা পেয়েছে ইউজিসি ও তদন্ত কমিটি।\n← আগামী সপ্তাহের শুরুতে ফের দেখা দিতে পারে শৈত্যপ্রবাহ\nপাবনায় ৭৫ মৃত শ্রমিককে এককালীন অর্থ সহায়তা →\nঈশ্বরদীতে আওয়ামীলীগের দুই গ্রুপের সংঘর্ষ আহত ১০


বঙ্গবন্ধুকে নিয়ে কোন বিভাজন হতে পারে না ॥ সৈয়দ আশরাফ || প্রথম পাতা || জনকন্ঠ\nবঙ্গবন্ধুকে নিয়ে কোন বিভাজন হতে পারে না ॥ সৈয়দ আশরাফ\nবিশেষ প্রতিনিধি ॥ আওয়ামী লীগের সাধারণ সম্পাদক ও জনপ্রশাসনমন্ত্রী সৈয়দ আশরাফুল ইসলাম বলেছেন, বঙ্গবন্ধুকে হত্যার মধ্য দিয়ে খুনীরা বাংলাদেশকেই হত্যা করতে চেয়েছিল। বাংলাদেশকে স্বাধীন করাই ছিল যেন বঙ্গবন্ধুর মহাপাপ। কিন্তু খুনীদের সেই স্বপ্ন বাস্তবায়ন হয়নি। বঙ্গবন্ধুর হত্যাকারীদের বিচার করে আমরা জাতিকে কলঙ্কমুক্ত করতে পেরেছি। আর আওয়ামী লীগ জাতিকে ঐক্যবদ্ধ করতে চায়। তাই বঙ্গবন্ধুকে নিয়ে কোন বিভাজন হতে পারে না। কারণ বঙ্গবন্ধু মানেই বঙ্গবন্ধু।\nমঙ্গলবার বিকেলে রাজধানীর ঐতিহাসিক সোহরাওয়ার্দী উদ্যানে জাতির জনক বঙ্গবন্ধু শেখ মুজিবুর রহমানের ৪০তম শাহাদাতবার্ষিকী জাতীয় শোক দিবস উপলক্ষে ঢাকা দক্ষিণ সিটি কর্পোরেশন আয়োজিত আলোচনা সভায় বক্তব্য রাখতে গিয়ে তিনি এসব কথা বলেন। আলোচনা সভার আয়োজন করা হলেও হাজার হাজার নেতাকর্মী ও সমর্থকের ভিড়ে এক পর্যায়ে তা রীতিমতো জনসভায় রূপ নেয়।\n১৫ আগস্ট মিথ্যা জন্মদিন পালন করায় বিএনপি চেয়ারপার্সন খালেদা জিয়ার সমালোচনা করে সৈয়দ আশরাফ বলেন, দেশবাসীও জানে যে ১৫ আগস্ট খালেদা জিয়ার আসল জন্মদিন নয়। আমরা জাতিকে ঐক্যবদ্ধ করতে চাই। আমরা সবাই মিলে সর্বজনীনভাবে জাতির পিতার জন্ম ও মৃত্যুদিন পালন করতে চাই। তাই খালেদা জিয়াকে বলেছিলাম আপনি দয়া করে ১৫ আগস্ট জন্মদিন পালন না করে ১৬ আগস্ট করেন। কিন্তু আপনি (খালেদা জিয়া) ইচ্ছাকৃতভাবে রক্তাক্ত-শোকাবহ ১৫ আগস্টকে বেছে নিয়েছেন আপনার জন্মদিন হিসেবে।\nএ প্রসঙ্গে তিনি আরও বলেন, ৪০ বছর হয়েছে, আর কত! এভাবে তো দেশ-রাষ্ট্র চলতে পারে না। বঙ্গবন্ধুকে নিয়ে তর্ক-বিতর্ক দেখতে চাই না। যে যার যোগ্য সেই আসন তার প্রাপ্য। বঙ্গবন্ধুর একমাত্র প্রাপ্য এ বাংলাদেশ। তাই আসুন সর্বজনীনভাবে জাতির পিতার শাহাদাতবার্ষিকী পালন করি।\nপ্রধান অতিথির বক্তব্যে আওয়ামী লীগের উপদেষ্টাম-লীর সদস্য ও শিল্পমন্ত্রী আমির হোসেন আমু বলেন, বিএনপি গণতন্ত্র প্রশ্নবিদ্ধ করার ষড়যন্ত্রে লিপ্ত। দেশের উন্নয়ন তাদের ভাল লাগে না। এ কারণেই তারা নির্বাচনের ধুয়া তোলার চেষ্টা করছে। তিনি বলেন, শেখ হাসিনার নেতৃত্বে দেশ গণতান্ত্রিক পন্থায় এগিয়ে যাচ্ছে। সাংবিধানিকভাবেই এই দেশ পরিচালিত হবে, এগিয়ে যাবে। কোন অপশক্তি শেখ হাসিনার নেতৃত্বে দেশের এই অগ্রযাত্রাকে রুখতে পারবে না।\nতিনি বলেন, ১৯৭৫ সালের ১৫ আগস্ট খুনী মোশতাক মীরজাফরের ভূমিকা পালন করেছে। তেমনি জিয়াউর রহমান লর্ড ক্লাইভের ভূমিকা পালন করেন। জিয়াউর রহমান আড়াই মাস মোশতাককে ক্ষমতায় রেখে আওয়ামী লীগকে বোঝাতে চেয়েছিল। মোশতাককে লোভ দেখিয়ে জিয়াউর রহমান ক্ষমতা দখল করেছিল। জিয়াউর রহমান এই দেশকে পাকিস্তান বানানোর জন্য সকল পথ খুলে দিয়েছিল।\nশিল্পীমন্ত্রী আরও বলেন, খালেদা জিয়া ১৫ আগস্টে কেক কাটার অর্থ এই তিনি ১৫ আগস্ট ধারণ করেন। যারা হত্যাকা-ের সঙ্গে জড়িত তিনি (খালেদা) তাদেরকে বোঝাতে চান আজকেও আমি তোমাদের সঙ্গে আছি। হত্যাকারীদের সঙ্গে মিলে আন্দোলন করে, জোট গঠন করে ও সরকার গঠন করে তিনি তাই প্রমাণ করেছেন।\nঢাকা দক্ষিণ সিটি কর্পোরেশন মেয়র মোহাম্মদ সাঈদ খোকনের সভাপতিত্বে অনুষ্ঠিত সভায় আরও বক্তব্যে রাখেন ঢাকা বিশ্ববিদ্যালয়ের উপাচার্য ড. আ আ ম স আরেফিন সিদ্দিক, আওয়ামী লীগের যুগ্ম-সাধারণ সম্পাদক মাহবুব উল আলম হানিফ এমপি, সাংগঠনিক সম্পাদক আ ফ ম বাহাউদ্দিন নাছিম এমপি, ঢাকা উত্তর সিটি কর্পোরেশন মেয়র আনিসুল হক, সাবেক খাদ্যমন্ত্রী ড. আবদুর রাজ্জাক, দফতর সম্পাদক ড. আবদুস সোবহান গোলাপ, খাদ্যমন্ত্রী এ্যাডভোকেট কামরুল ইসলাম, ঢাকা মহানগর আওয়ামী লীগের ভারপ্রাপ্ত সভাপতি এমএ আজিজ, ব্যারিস্টার শেখ ফজলে নূর তাপস এমপি, সাগুফতা ইয়াসমীন এমিলি এমপি, সুজিত রায় নন্দী, মুন্নুজান সুফিয়ান, নজরুল ইসলাম বাবু এমপি, স্বেচ্ছাসেবক লীগের সভাপতি মোল্লা মো. আবু কাওছার, ছাত্রলীগের সভাপতি সাইফুর রহমান সোহাগ, সাধারণ সম্পাদক জাকির হোসাইন প্রমুখ। বঙ্গবন্ধুকে নিয়ে তাঁর লেখা একটি কবিতা আবৃত্তি করেন সব্যসাচী লেখক সৈয়দ শামসুল হক। তবে অনুষ্ঠানে সামনে বসাকে কেন্দ্র করে ক’জন নেতাকর্মী নিজেদের মধ্যে তর্কাতর্কি ও চেয়ার ছোড়াছুড়িতে লিপ্ত হলে কেন্দ্রীয় নেতা এবং পুলিশের হস্তক্ষেপে তা নিরসন হয়।\nবঙ্গবন্ধু হত্যার ষড়যন্ত্র বাস্তবায়ন করেছে জেনারেল জিয়াÑহানিফ ॥ রাজধানীর মতিঝিলের ওয়াপদা ভবনে বাংলাদেশ পানি উন্নয়ন বোর্ড শ্রমিক-কর্মচারী লীগ আয়োজিত জাতীয় শোক দিবসের আলোচনায় আওয়ামী লীগের যুগ্ম সাধারণ সম্পাদক মাহবুবউল আলম হানিফ বলেছেন, বঙ্গবন্ধু শেখ মুজিবুর রহমানকে হত্যার ষড়যন্ত্র করেছে দেশী-বিদেশী স্বাধীনতাবিরোধী শক্তি। একাত্তরে পরাজিত স্বাধীনতাবিরোধী শক্তির হয়ে বঙ্গবন্ধুকে নির্মমভাবে হত্যার ষড়যন্ত্র বাস্তবায়ন করেছিলেন বিএনপির প্রতিষ্ঠাতা মেজর জিয়াউর রহমান।\nতিনি বলেন, মেজর জিয়া ছিলেন একজন সেনা কর্মকর্তা। বঙ্গবন্ধু হত্যার ষড়যন্ত্রের বিষয়ে তিনি জানতেন। নিজের পেশাগত দায়িত্বে থেকেও তিনি খুনীদের বাধা না দিয়ে বরং উস্কানি দিয়েছিলেন। কারণ তিনিও চেয়েছেন, বঙ্গবন্ধুকে হত্যা করতে। সরাসরি হত্যার মিশনে অংশ না নিলেও খুনীদের উচ্চ পর্যায়ের সঙ্গে জিয়াউর রহমানের নিবিড় যোগাযোগ ছিল। আর মেজর জিয়া প্রকৃত মুক্তিযোদ্ধা ছিলেন না বলেই দেশের রাজনীতিতে স্বাধীনতাবিরোধী শক্তিকে প্রতিষ্ঠিত করেছিলেন।\nজাতীয় শোক দিবস উপলক্ষে আয়োজিত এ সমাবেশে সভাপতিত্ব করেন শ্রমিক লীগের সহ-সভাপতি মোল্লা আবুল কালাম আজাদ। সংগঠনের বিভিন্ন পর্যায়ের নেতারা এতে বক্তব্য রাখেন।


কওমি মাদরাসা শিক্ষার্থীদের টিকা দেওয়া শুরু কওমি মাদরাসা শিক্ষার্থীদের টিকা দেওয়া শুরু – CrimeNewsMedia24\nকওমি মাদরাসা শিক্ষার্থীদের টিকা দেওয়া শুরু\nআপডেট সময় রবিবার, ৬ ফেব্রুয়ারী, ২০২২, ১০.১১ এএম\nকওমি মাদরাসার শিক্ষার্থীদের করোনার টিকা প্রয়োগ কার্যক্রম শুরু হয়েছে। এ কার্যক্রমের আনুষ্ঠানিক উদ্বোধন করেন স্বাস্থ্য অধিদফতরের টিকা কর্মসূচির পরিচালক ডা. শামসুল হক।\nরোববার (৬ ফেব্রুয়ারি) রাজধানীর মিরপুর জামিয়া সিদ্দীকিয়া নূরানী মহিলা মাদরাসায় সকাল সাড়ে ৯টায় এ টিকা কার্যক্রম শুরু হয়।\nমাদরাসা সূত্রে জানা গেছে, মাদরাসাটিতে ৬০০ শিক্ষার্থী টিকা নিতে প্রস্তুত আছে। তাদের মধ্যে ১২-১৭ বছর বয়সী শিক্ষার্থী রয়েছে ৫০০ জন এবং ১৮ বছরের বেশি বয়সের শিক্ষার্থী রয়েছে আরও ১০০ জন।\nকওমি শিক্ষার্থীদের টিকাদান কর্মসূচি পরিদর্শন শেষে স্বাস্থ্য অধিদপ্তরের অতিরিক্ত মহাপরিচালক ডা. মীরজাদী সেব্রিনা ফ্লোরা বলেন, সরকার সফলতার সঙ্গে টিকা কার্যক্রম চালিয়ে যাচ্ছে। শেষ ধাপে সারাদেশে বাদ পড়া সবাইকে খুঁজে বের করে টিকাদান কার্যক্রম চলছে।\nএসময় ডা. শামসুল হক বলেন, স্কুল-কলেজের শিক্ষার্থীদের মধ্যে কওমি মাদরাসার শিক্ষার্থীদের শিক্ষার আওতায় আনতে আজ টিকা কার্যক্রম শুরু হলো। এটা শুধু ঢাকা নয়, দেশের সব কওমি মাদরাসায় এ টিকা দেওয়া হবে। আস্তে আস্তে এটার প্রসার বাড়ানো হবে। এ জন্য সারা দেশের কওমি মাদরাসার প্রধান শিক্ষকদের সঙ্গে আমাদের মিটিং হয়েছে। তারা আমাদের এ কাজে সহযোগিতা করবেন।\nটিকা কার্যক্রমের অধীনে ঢাকা ছাড়াও সিলেট, চট্টগ্রাম, বরিশাল, খুলনা, রাজশাহীসহ ৬ বিভাগে ১৭৪টি মাদরাসাকে প্রাথমিকভাবে টিকা সেন্টার হিসেবে নির্বাচন করা হয়।


Coconut oil is likeablessing to prevent problems during pregnancy arcঅন্তঃসত্ত্বা পর্বে একাধিক সমস্যায় নারকেল তেল আশীর্বাদের মতো – News18 Bangla\nBenefits of Coconut Oil during pregnancy : অন্তঃসত্ত্বা পর্বে একাধিক সমস্যায় নারকেল তেল আশীর্বাদের মতো\nবিভিন্ন সমস্যা থেকে রেহাই দেয় নারকেল তেল\nএ সময় বিভিন্ন সমস্যা থেকে রেহাই দেয় নারকেল তেল (benefits of coconut oil)৷\nLast Updated : January 11, 2022, 22:32 IST\nএকজন মহিলার জীবনে অন্তঃসত্ত্বা পর্ব খুবই গুরুত্বপূর্ণ৷ এ সময় তাঁর দেহে অনেক কিছু পরিবর্তন ঘটে৷ তার মধ্যে অনেক পরিবর্তন বেশ যন্ত্রণাদায়ক এবং এর ফলে বেশ কিছুটা অস্বাচ্ছন্দ্যের শিকারও হতে হয় মহিলাদের৷ এ সময় বিভিন্ন সমস্যা থেকে রেহাই দেয় নারকেল তেল (benefits of coconut oil)৷\nআরও পড়ুন : শীতে ফুটিফাটা ত্বক এড়াতে চান? রইল কিছু সহজ টিপস\n# অন্তঃসত্ত্বা থাকার সময় অনেক ক্ষেত্রেই দেখা দেয় দাঁতের সমস্যা৷ দাঁত ক্ষয়ে যায়৷ জিঞ্জিভাইটিসের মতো মাড়ির সংক্রমণও হয়৷ নারকেল তেল দিয়ে অয়েল পুলিং করার ফলে নিঃশ্বাসে দুর্গন্ধ, দাঁতের প্লেক ও ক্যাভিটির সমস্যা নিয়ন্ত্রিত হয়৷ তেল দিয়ে কুলকুচি করার রীতিকেই বলা হয় অয়েল পুলিং৷ সকালে খালি পেটে অয়েল পুলিং কর যায়৷ তার পর দাঁত মেজে নুনজলে মুখ পরিষ্কার করতে হবে৷\nআরও পড়ুন : রোগা বলে হীনমন্যতা? স্বাস্থ্য বা স্বাদের সঙ্গে আপস না করেই এই পানীয়গুলির সাহায্যে ওজন বৃদ্ধি করুন সহজেই\n# অন্তঃসত্ত্বা অবস্থায় হবু মায়ের যকৃৎ, থাই, নিতম্ব, বাহু এবং দেহের অন্যান্য অংশে স্ট্রেচমার্কস দেখা দেয়৷ এই দাগ দূর করার ক্ষেত্রে নারকেল তেল মালিশ করা খুবই উপকারী৷\nআরও পড়ুন : সেক্স, পিরিয়ডসের মতো বিষয় নিয়ে প্রশ্ন করছে সন্তান? কীভাবে নিরসন করবেন আপনার খুদের কৌতূহল?\n# একজিমা-সহ আর বেশ কিছু চর্মরোগ হতে পারে অন্তঃসত্ত্বা অবস্থায়৷ সেক্ষেত্রে ত্বকের যেখানে অসুখ হয়েছে, সেখানে নারকেল তেল মালিশ করা যেতে পারে৷ নারকেল তেলে আছে প্রচুর অ্যান্টিঅক্সিড্যান্ট, অ্যান্টি ইনফ্লেম্যাটরি ও অ্যান্টি ব্যাকটেরিয়ার গুণ৷ নারকেল তেল ব্যবহারের ফলে চর্মরোগও সারে, ত্বক ভালও থাকে৷\nFirst published: January 11, 2022, 22:32 IST


করোনাকালে স্টেজ বন্ধ থাকলেও নতুন গান নিয়ে বেশ ব্যস্ত সময় পার করছেন চলতি প্রজন্মের জনপ্রিয় সংগীতশিল্পী বাঁধন সরকার পূজা। গেলো জন্মাষ্টমিতে ‘নন্দের দুলাল’ শিরোনামের একটি গান প্রকাশ করেছেন তিনি। এ গানটিতে পূজার সঙ্গে আরও চার শিল্পী বিনা পারিশ্রমিকে কন্ঠ দিয়েছেন। গানটির ভিডিওতেও দেখা গেছে তাদের। নতুন গানের পাশাপাশি টিভি চ্যানেলগুলোর অনুষ্ঠান নিয়েও ব্যস্ত পূজা। সব মিলিয়ে কি অবস্থা? এ গায়িকা বলেন, বেশ ভালো আছি। করোনার এই সময়ে নিরাপদে কাজ করার চেষ্টা করছি। ব্যস্ততা কি নিয়ে? পূজা বলেন, আমাদের তো মূল ব্যস্ততা স্টেজেই থাকে।\nসেদিক থেকে করোনা শুরু হবার পর থেকেই স্টেজ আয়োজন হচ্ছে না বললেই চলে। এখন বিচ্ছিন্নভাবে দু-একটি অনুষ্ঠান আয়োজন হচ্ছে। পুরোদমে স্টেজ কবে শুরু হবে তা অনিশ্চিত। প্রতিটি ক্ষেত্রেই কাজ শুরু হয়েছে। কিন্তু স্টেজের অনিশ্চয়তা কবে কাটবে ঠিক নেই। এই সময়ে শিল্পী-মিউজিশিয়ানদের বড় ক্ষতি হয়ে গেছে। তারপরও যারা অডিও গান ও সিনেমার গানে ব্যস্ত তারা কিছু কাজ করছে। আমিও নতুন কিছু গান করছি। নতুন গান কি করা হলো? কবে নাগাদ আসবে? এ গায়িকা বলেন, সম্প্রতি দূর্গা পূজা উপলক্ষে বড় আয়োজনের একটি গান করেছি। ‘আসছে মা দূর্গা’ শিরোনামের এ গানটির ভিডিওধারণের কাজ শেষ হয়েছে। অনন্য মামুনের পরিচালনায় গানটির ভিডিওতে আমি ছাড়াও থাকছেন অর্চিতা স্পর্শিয়া ও সুষ্মিত। পূজা উপলক্ষে আমার চ্যানেলেই গানটি প্রকাশ করবো। এর বাইরে আসিফ আকবর ভাই ও ইমরানের সঙ্গে দ্বৈত গান করেছি। একক গানও তৈরি আছে আমার। নির্দিষ্ট সময় পর পর গানগুলো প্রকাশ করবো। গান নিয়ে পরিকল্পনা কি? পূজার উত্তর-আমার ইচ্ছে এমন কিছু গান করা যেগুলো মানুষ দীর্ঘ সময় মনে রাখবেন। সেই লক্ষেই কাজ করছি। এবার ভিন্ন প্রসঙ্গে আসি। সংসার কেমন চলছে? এ গায়িকা হেসে বলেন, আমরা বেশ ভালো আছি। আমার স্বামী অন্তুও শোবিজে কাজ করে। তাই একে অপরকে বুঝতে সমস্যা হয় না। ভালোই চলে যাচ্ছে আমাদের সময়।


কুরআনে কি ভুল নেই? পর্ব- ২ – ইস্টিশন ব্লগ\nAuthor: চাঁদসওদাগর Published Date: জুলাই ২৯, ২০১৬\nমুসলীমদদের জিজ্ঞাসা করুন,”কোরআনে কি ভূলের উর্দ্ধে?”। তারা এর উত্তরে সরাসরি বলবে, “হ্যাঁ “। কোরআনে কোন ভূল নেই।কোরআন স্বয়ং আল্লাহর বানী।এতে কোন ভূল থাকতে পারে না।তাহলে বিষয়টা একটু দেখা যাকঃ\n” আর যদি কন্যাগন দুইজনের অধিক হয় তাহলে তারা মৃত ব্যক্তির পরিত্যক্ত সম্পত্তি হতে দুই তৃতীয়াংশ প্রাপ্ত হবে “।-সূরা আনফাল ৮:১২\n” আল্লাহ তোমাদেরকে তোমাদের সন্তানদের সম্পর্কে আদেশ করেনঃ একজন পুরুষের অংশ দু?জন নারীর অংশের সমান। অতঃপর যদি শুধু নারীই হয় দু’ এর অধিক, তবে তাদের জন্যে ঐ মালের তিন ভাগের দুই ভাগ যা ত্যাগ করে মরে এবং যদি একজনই হয়, তবে তার জন্যে অর্ধেক। মৃতের পিতা-মাতার মধ্য থেকে প্রত্যেকের জন্যে ত্যাজ্য সম্পত্তির ছয় ভাগের এক ভাগ, যদি মৃতের পুত্র থাকে। যদি পুত্র না থাকে এবং পিতা-মাতাই ওয়ারিস হয়, তবে মাতা পাবে তিন ভাগের এক ভাগ। অতঃপর যদি মৃতের কয়েকজন ভাই থাকে, তবে তার মাতা পাবে ছয় ভাগের এক ভাগ ওছিয়্যতের পর, যা করে মরেছে কিংবা ঋণ পরিশোধের পর। তোমাদের পিতা ও পুত্রের মধ্যে কে তোমাদের জন্যে অধিক উপকারী তোমরা জান না। এটা আল্লাহ কতৃক নির্ধারিত অংশ নিশ্চয় আল্লাহ সর্বজ্ঞ, রহস্যবিদ। আর, তোমাদের হবে অর্ধেক সম্পত্তি, যা ছেড়ে যায় তোমাদের স্ত্রীরা যদি তাদের কোন সন্তান না থাকে। যদি তাদের সন্তান থাকে, তবে তোমাদের হবে এক-চতুর্থাংশ ঐ সম্পত্তির, যা তারা ছেড়ে যায়; ওছিয়্যতের পর, যা তারা করে এবং ঋণ পরিশোধের পর। স্ত্রীদের জন্যে এক-চতুর্থাংশ হবে ঐ সম্পত্তির, যা তোমরা ছেড়ে যাও যদি তোমাদের কোন সন্তান না থাকে। আর যদি তোমাদের সন্তান থাকে, তবে তাদের জন্যে হবে ঐ সম্পত্তির আট ভাগের এক ভাগ, যা তোমরা ছেড়ে যাও ওছিয়্যতের পর, যা তোমরা কর এবং ঋণ পরিশোধের পর। যে পুরুষের, ত্যাজ্য সম্পত্তি, তার যদি পিতা-পুত্র কিংবা স্ত্রী না থাকে এবং এই মৃতের এক ভাই কিংবা এক বোন থাকে, তবে উভয়ের প্রত্যেকে ছয়-ভাগের এক পাবে। আর যদি ততোধিক থাকে, তবে তারা এক তৃতীয়াংশ অংশীদার হবে ওছিয়্যতের পর, যা করা হয় অথবা ঋণের পর এমতাবস্থায় যে, অপরের ক্ষতি না করে। এ বিধান আল্লাহর। আল্লাহ সর্বজ্ঞ, সহনশীল।”-সূরা নিসা ৪ঃ ১১-১২\n” মানুষ আপনার নিকট ফতোয়া জানতে চায় অতএব, আপনি বলে দিন, আল্লাহ তোমাদিগকে কালালাহ এর মীরাস সংক্রান্ত সুস্পষ্ট নির্দেশ বাতলে দিচ্ছেন, যদি কোন পুরুষ মারা যায় এবং তার কোন সন্তানাদি না থাকে এবং এক বোন থাকে, তবে সে পাবে তার পরিত্যাক্ত সম্পত্তির অর্ধেক অংশ এবং সে যদি নিঃসন্তান হয়, তবে তার ভাই তার উত্তরাধিকারী হবে। তা দুই বোন থাকলে তাদের জন্য পরিত্যক্ত সম্পত্তির দুই তৃতীয়াংশ। পক্ষান্তরে যদি ভাই ও বোন উভয়ই থাকে, তবে একজন পুরুষের অংশ দুজন নারীর সমান। তোমরা বিভ্রান্ত হবে আল্লাহ তোমাদিগকে সুস্পষ্ট ভাবে জানিয়ে দিচ্ছেন। আর আল্লাহ হচ্ছেন সর্ব বিষয়ে পরিজ্ঞাত।”- সুরা নিসা৪ঃ১৭৬\nউপরিক্ত আয়াত থেকে বলা যায়,একজন ব্যক্তি যদি একজন স্ত্রী,তিন কন্যা,পিতা-মাতা রেখে মারা যায় তবে,\nস্ত্রী পাবে ১/৮ অংশ,কন্যা পাবে ২/৩ অংশ,মাতা পাবে ১/৬, পিতা পাবে ১/৬ অংশ।\nসুতরাং মোট সম্পত্তি পাবে ২৭/২৪ অংশ= ১.১২৫ অংশ যা মোট ১ অংশের বেশি।\nসুতরাং বলা যায় এটা কোরআনের অন্যতম একটা ভূল।\n← গ্রিক মিথলজিঃ সৃষ্টিগল্প ও প্রিমরডিয়াল ডেইটিজ\nবিসমিল্লাহ আর বিদায় হজ্বের মাশুল দিচ্ছে বাংলাদেশ। →\n৪ thoughts on “কুরআনে কি ভুল নেই? পর্ব- ২”\nজুলাই ২৯, ২০১৬; ৫:৩১ অপরাহ্ন এ\nআপনি যে চূড়ান্ত পর্যায়ের গাধা\nআপনি যে চূড়ান্ত পর্যায়ের গাধা সেটা কি বুঝেন? কোরানে কে কতটুকু অংশ পাবে তার অনুপাত বলেছে। কিন্তু কোন যোগফল বলে নাই। ওয়ারিশের সংখ্যা বেশী হলে মূল যোগফল ১ এর বেশী হবেই। তাতে সমস্যা নাই। বাড়তি অংশ সমানুপাতিক হারে কমান বা বাড়ান যায় গানিতিক ভাবে।\nজুলাই ২৯, ২০১৬; ৫:৩৭ অপরাহ্ন এ\nদুখিত। আপনি অনুপাতের গনিত\nদুখিত। আপনি অনুপাতের গনিত কখনো করেছেন? করলে আক্তু ভেবে নেন কে গাধা।\nজুলাই ২৯, ২০১৬; ৫:৩৮ অপরাহ্ন এ\nআপনি মনের অজান্তেই ইসলামের\nআপনি মনের অজান্তেই ইসলামের প্রচার চালাচ্ছেন । ইসলাম ১৪০০ বছর আগেই মা, কন্যা সন্তান, স্ত্রীর সম্পত্তির অধিকার দিয়েছে।\nঅথচ আপনারা নাস্তিকরা শুধু লিভটুগেদার করে মজাটা নেন, কিন্তু নারীদের ফুটা পয়সার অধিকার কোনদিন কি দেন?\nজুলাই ২৯, ২০১৬; ১০:৫১ অপরাহ্ন এ\nযৌনদাসীর চেয়ে লিভ টুগেদার কি\nযৌনদাসীর চেয়ে লিভ টুগেদার কি বেশি খারাপ জিনিস?


হঠাৎ নাক ‘সুন্দর’ করার হিড়িক দক্ষিণ কোরিয়ায়! – justallnews\nHome/লাইফ স্টাইল/হঠাৎ নাক ‘সুন্দর’ করার হিড়িক দক্ষিণ কোরিয়ায়!\nadmin January 9, 2021\tলাইফ স্টাইল Leaveacomment6Views\nশ্রী হা’রানো নাক সুন্দর করতে কসমেটিক সার্জারি শুরু করে দিয়েছেন দক্ষিণ কোরিয়ার বিভিন্ন ব’য়সী মানুষ। ছবি: রয়টার্স\nবিশ্বব্যাপী ক’রোনার থাবায় পৃথিবীর অনেক কিছু বদলে গেছে। বদলে গেছে মানুষের যাপিত জীবন। মাস্ক হয়ে উঠছে নিত্যদিনের পরিধান উপকরণ।ক’রোনা নি’য়ন্ত্রণে অনেকটা সফল দক্ষিণ কোরিয়া। স্বাভাবিক জীবনে ফিরতে শুরু করেছে তারা।\nতাই অচিরেই হয়তো আর মাস্ক পরতে হবে না। তারই প্রস্তুতি হিসাবে দীর্ঘ মাস্ক অভ্যাসে শ্রী হা’রানো নাক সুন্দর করতে কসমেটিক সার্জারি শুরু করে দিয়েছেন সে দেশের অনেকে।\n২০ বছর ব’য়সি রিউ হান-না একজন বিশ্ববিদ্যালয়ের শিক্ষার্থী। তিনি গত ডিসেম্বরের মাঝামাঝি নাকে কসমেটিক সার্জারি করিয়েছেন। তার মনে হচ্ছিল, যদি তখনই না করেন, তা হলে হয়তো আর সুযোগ পাবেন না। কারণ, এরপর মাস্ক খুলে ফেলার সময় হয়ে যাবে।\nবার্তা সংস্থা রয়টার্সকে রিউ জানান, নাকের কাজটা আমি সব সময়ই করিয়ে ফেলতে চাইছিলাম। এবার ভাবলাম ২০২১ সালে ভ্যাকসিন চলে এলে তো সবাই মাস্ক খুলে ফেলবেন, তাই তার আগেই করালাম। এজন্য তার প্রায় চার হাজার মা’র্কিন ডলার বা সোয়া তিন লাখ টাকা খরচ হয়েছে বলেও জানিয়েছেন তিনি।\nবার্তা সংস্থা রয়টার্সকে তিনি বলেন, ‘সার্জারির পর নাকে কিছুটা ক্ষ’ত ও ফোলা থাকবে। কিন্তু সবাই মাস্ক পরে থাকবে তো, কেউ বুঝবে না।’ রিউর মতো করে ভাবেন দক্ষিণ কোরিয়ার অনেকেই। তাই ২০২০ সালে কসমেটিক সার্জারি সংখ্যাও বেড়েছে। এ বছর আরও বাড়তে পারে। বিশ্বের কসমেটিক সার্জারির রাজধানী হিসাবে পরিচিত দেশটি ২০২০ সালে ১০.৭ বিলিয়ন ডলার (প্রায় সাড়ে আট হাজার কোটি টাকা) আয় করেছে এ খাত থেকে, যা আগের বছরের তুলনায় ৯.২ ভাগ বেশি। ২০২১ সালে তা ১১.৮ বিলিয়ন ডলার (প্রায় সাড়ে নয় হাজার কোটি টাকা) ছাড়িয়ে যেতে পারে বলে জানিয়েছে কসমেটিক সার্জারি প্ল্যাটফর্ম গ্যাংনাম উননি।\nপার্ক চিওল-উ বলেন, শ’রীরের বাইরের অ’ঙ্গ সম্প’র্কে, বিশেষ করে চোখ, ভ্রু, নাক ও কপালে সার্জারি বা সাধারণ চিকিৎসা-সংক্রান্ত জিজ্ঞাসা আগের চেয়ে অনেক বেড়েছে।\nতিনি উআহইন নামের একটি প্লাস্টিক সার্জারি ক্লিনিকের সার্জন। রিউর-র নাকের প্লাস্টিক সার্জারি তিনিই করেছেন। শিন শ্যাং-হো নামের আরেক সার্জন বলেন, অনেকে ক’রোনার সময় যে প্রণোদনার টাকা পেয়েছেন তা এসব সার্জারিতে ব্যয় করছেন। ‘মনে হচ্ছে যেন সবাই বদলা নিচ্ছেন। খদ্দেররা কসমেটিক সার্জারি করে যেন ক’রোনার মা’নসিক চা’প থেকে মুক্তি পেতে চাইছেন,’ বলেন তিনি। গ্যাংনাম উনি বলছে, গত বছর তাদের সেবা ব্যবহারকারীর সংখ্যা আগের বছরের চেয়ে ৬৩% বেড়েছে। প্রায় ১০ লাখ লোক শুধু কাউন্সেলিং সেবাই নিয়েছেন, যা আগের বছরের দ্বিগুণ।\nNext মি’লনের আগে ম’হিলারা কী কী করেন, যা স্বীকার করতে চান না?


আধা-মূল্যবান পাথরের সৌন্দর্য এবং অনন্য বৈশিষ্ট্য overestimated করা যাবে না। প্রকৃতির এই বিস্ময়কর সুন্দর সৃষ্টিকে তাদের উজ্জ্বলতা ও বিভিন্ন ছায়াছবি জন্য প্রশংসিত হয়। মূল্যবান পাথরের সঙ্গে গহনা মূল নকশা এবং অসাধারণ সৌন্দর্য দ্বারা পৃথক করা হয়। একটি সঠিকভাবে নির্বাচিত খনিজ তার মালিককে একটি ভাল সেবা পরিবেশন করা হবে - খারাপ বাহিনীর বিরুদ্ধে একটি বাস্তব অভিভাবক হবে, চক্ষু চশমা, প্রেম এবং পারিবারিক সম্পর্ক সংরক্ষণ করতে সাহায্য, স্বাস্থ্য শক্তিশালী\nস্কাই নীল বা পান্না সবুজ, গোলাপী বা কালো, হলুদ বা লাল - সিকাপুরিয়াস পাথরের প্যালেট অত্যন্ত সমৃদ্ধ, তাদের প্রত্যেকটির নিজস্ব নাম এবং বিশেষ বৈশিষ্ট্য রয়েছে।\nরং এবং আধা-মূল্যবান পাথরের নাম\nপ্রাকৃতিক উৎপত্তি ক্রিস্টাল শ্রেণীবদ্ধ করা খুব কঠিন, তারা সব কঠোরতা, গঠন, চেহারা, প্রতিটি একটি বিশেষ শক্তি বহন করে পার্থক্য। আমি আধা-মূল্যবান পাথরগুলি প্রকাশ করতে চাই, যা দীর্ঘকালীন জুয়েলারী এবং সাধারণ নাগরিকদের মধ্যে বিশেষ জনপ্রিয়তা লাভ করেছে:\nপান্না। এই সবুজ অর্থমূল্য পাথরের নাম গ্রিক ভাষা থেকে আমাদের কাছে এসেছিল, যা প্রকৃতপক্ষে অনুবাদ করে এবং এর রঙটি বোঝায়। স্ফটিক যেমন চমৎকার ছায়াছবি ক্রোমিয়াম একটি মিশ্রণ সরবরাহ করে। এবং কারণে dispersion এবং স্বচ্ছতা উচ্চ সহগামী কারণে, beryl noblest এবং সবচেয়ে ব্যয়বহুল এক হিসাবে গণ্য করা হয়।\nপ্রাচীন কাল থেকেই, সবচেয়ে সুন্দর নীল আধা-মূল্যবান পাথর হল একটি ফিরোজা নামক খনিজ। এটি একটি অপেক্ষাকৃত নরম পাথর, অনেক ছায়া গো সঙ্গে।\nকোন কম সুন্দর খনিজ - পোখরাজ - প্রায়ই গয়না ব্যবহার করা হয়। গোল্ডেন, গোলাপী, রক্তবর্ণ, নীল রঙের পোখরাজ বিভিন্ন। নীল রঙ পাথর বিশেষ করে প্রশংসা করা হয়।\nঅ্যাম্বার একটি সমৃদ্ধ ইতিহাসের সঙ্গে একটি আধা-মূল্যবান পাথর, এটি অনেক গোপন আছে, এটি বিশেষ বৈশিষ্ট্য আছে এটা বিশ্বাস করা হয় যে অম্বর আত্মা সুসমাচার স্থাপন করতে সাহায্য করে, যাতে চিন্তা চিন্তা এবং অনুভূতিগুলি রাখে।\nJasper একটি আন্তঃসম্পর্কের সঙ্গে একটি লাল পাথর হয়, এটা কি ঘটছে তা উদ্বায়ীতা এবং randomness প্রতীক। মানুষের পরিবাহিত সিস্টেমের উপর একটি উপকারী প্রভাব আছে, উপলব্ধি exacerbates।\nAgate বা অনিক্স - কালো রং একটি খনিজ - ব্যাপকভাবে আড়ম্বরপূর্ণ এবং মূল অলঙ্কার তৈরি jewelers দ্বারা ব্যবহৃত হয়। তিনি অনেকগুলি সম্পত্তির সাথে যুক্ত হন।\nআন্তরিকতা এবং বিশ্বস্ততার প্রতীক হল অ্যামিথস্ট। সূর্যালোক দীর্ঘ এক্সপোজার অধীনে যে ফ্যাকাশে Insanely সুন্দর বেগুনি পাথর\nটুপিমাটি একটি আধা-মূল্যবান পাথর, যা প্রায়ই একটি রুবি হিসাবে দেওয়া হয়। অনেক অন্যান্য স্ফটিকের মতো, টুম্যালিনের একটি সমৃদ্ধ প্যালেট রয়েছে।\nঅবশ্যই, এই জুয়েলারী এবং গয়না উত্পাদন উত্পাদন ব্যবহৃত হয় যে আধা-মূল্যবান পাথরের একটি সম্পূর্ণ তালিকা নয়।\nপারফিউম লেডি গাগা\nক্রসফাইট জন্য গ্লাভস\nপোখরাজ সঙ্গে Pouches\nপোলারয়েড পয়েন্ট: কিভাবে একটি জাল পার্থক্য?\nফিরোজা সঙ্গে রিং - প্রাকৃতিক ফিরোজা সঙ্গে সুন্দর আধুনিক এবং মদ রিং সঙ্গে 36 ছবির\nস্বর্ণের ঝুলন্ত কানের দুল\nকানের দুল Swarovski - Swarovski স্ফটিক সঙ্গে সুন্দর কানের দুল ফটো নির্বাচন\nকীভাবে বুদবুদীয় চর্বি পুড়িয়ে দেবেন?\nগর্ভাবস্থার সময় বিটি সময়সূচী - উদাহরণ\nসংক্ষিপ্ত শীতকালে মহিলাদের জ্যাকেট\nনারী সংকীর্ণ জিন্স\nএয়ার সৌর সংগ্রাহক\nহিপ্পি জন্য বস্ত্র\nমেরুদন্ডে কাঁধের ব্লেডের মধ্যে ব্যথা\nজর্জিয়ার মধ্যে spinach থেকে Phali\nহেই হেই প্যানগিনের উপনিবেশ\nসমুদ্র- buckthorn সঙ্গে চা\nস্ট্রডেল - ভর্তি পরীক্ষা এবং মূল বৈচিত্র জন্য একটি বাস্তব রেসিপি\nশীতকালীন শিশুদের জন্য অ্যাপেল পুয়েরি\nমহিলাদের জন্য 30 বছরের সঙ্কট\nসুগন্ধি ক্রিম নেভিগেশন Mannick\nমহিলা বেইজ কোট - ফ্যাশন ইমেজ জন্য একটি চমৎকার ভিত্তিতে\nআইপোমেইয়া - চাষ\nবো স্টটগ্যাট রিসেন\nসমন্বয় চামড়া যত্ন


নববর্ষের এ দিন থেকে ঘুরে দাড়াবে বাংলাদেশ! – ourbangladesh24\nনববর্ষের এ দিন থেকে ঘুরে দাড়াবে বাংলাদেশ!\nআজ পহেলা বৈশাখ ১৪২৭ বাংলা। বাঙালির এক অনন্য উৎসবের দিন। কিন্তু ‘বাংলা নববর্ষ’ এমন রূপ কেউ ভাবতেও পারিনি। যুগ শতাব্দি ধরে এক উৎসবমূখর পরিবেশে নববর্ষ পালন করে এসেছে বাঙালিরা। পয়লা বৈশাখের এ দিনে বাঙালির ঘরে ঘরে পৌঁছেছে নবান্নের উৎসব। কিন্তু এবার সম্পূর্ণ ব্যাতিক্রম ‘বাংলা নববর্ষ’ ।\nএ বছর বিশ্বব্যাপী প্রাণঘাতী করোনা ভাইরাসের মহামারীর কারণে পয়লা বৈশাখের বহিরাঙ্গণের সকল অনুষ্ঠানের উপর নিষেধাজ্ঞা আরোপ করা হয়েছে। ইতোপূর্বে জাতির পিতার জন্মশতবার্ষিকীর উদ্বোধন অনুষ্ঠান এবং স্বাধীনতা দিবসের অনুষ্ঠানও স্থগিত করা হয়েছে। কারণ, ইতোমধ্যেই এই ভাইরাস আমাদের দেশেও সংক্রমিত হতে শুরু করেছে।\nতবে এ দিন থেকে ঘুরে দাড়াবে বাংলাদেশ। আনন্দ উৎসব আর গমগমে পরিবেশে মুখরিত হবে দেশের প্রতিটি চত্বর। সেই সময়টুকু পর্যন্ত আমরা আল্লাহর দরবারে ফরিয়াদ করি এবং সকল ধরণের স্বাস্থ্যবিধি মেনে চলি। সুদিন ফিরবেই। ইনশাআল্লাহ\nপয়লা বৈশাখের এই গাম্ভীর্যপূর্ণ দিনে আওয়ার বাংলাদেশ টোয়ান্টিফোর ডট কমের পক্ষ থেকে সকল পাঠক, লেখক ও শুভানুধ্যায়ী ও বাঙালি জাতীর প্রতি নববর্ষের শুভেচ্ছা। শুভ নববর্ষ ১৪২৭ বাংলা।\nনির্বাহী সম্পাদক : আওয়ার বাংলাদেশ টোয়ান্টিফোর ডট কম


করোনা আটকাতে চশমা পরুন বেশিক্ষণ | The Doctors dialogue\nকরোনা আটকাতে চশমা পরুন বেশিক্ষণ\nকরোনা ভাইরাসকে আটকাতে সারা পৃথিবীর তাবড় বিজ্ঞানীরা নিরন্তর চেষ্টা চালিয়ে যাচ্ছেন। কিন্তু এখনও কোন দেশই তেমন কিছু আশার আলো দেখাতে পারেনি। এই অবস্থায় “প্রিভেনশান ইস বেটার দ্যান কিওর” কেই বেদবাক্য বলে মেনে নেওয়াই ভাল। আমরা করোনার মধ্যে বসে থেকেও যদি তাকে চোখ, নাক, মুখের মধ্যে দিয়ে ঢুকতে না দিই তাহলে কিন্তু ওই ভাইরাস আমাদের কাবু করতে পারবে না। আমরা জানি ২-৩ ভাবে করোনা ভাইরাস আমাদের শরীরে প্রবেশ করে। এক তো হলো হাঁচি,কাশি,কথা বলার সময় তৈরি হওয়া ড্রপলেট বাতাসে ভেসে এক মিটারের মধ্যে থাকা কোন ব্যক্তির শ্বাসের মধ্যে দিয়ে সরাসরি ঢুকে যায় অন্যের শরীরে। মাস্ক পরে তো সেটা আটকান গেলো। কিন্তু চোখ??\nমাস্ক পরলেও খোলা থেকে যাচ্ছে চোখ। বাইরের যে কোন জিনিস স্পর্শ করার পর অসাবধানতাবশত চোখে হাত দিলেইস, চোখের জলের মধ্যে চলে আসে এই ভাইরাস। তার পর চোখের জলের সাথে প্রবেশ করে অশ্রুনালিতে। আশ্রুনালি চোখের জল বয়ে নিয়ে গিয়ে ফেলে নাকের ভেতরের অংশ নেসোফ্যারিংসে। আর এটাই করোনা ভাইরাসের আঁতুড় ঘর। এখানেই ভাইরাসের সংখ্যা বৃদ্ধি হয়। তারপর ধীরে ধীরে ছড়িয়ে পড়তে থাকে পুরো শ্বাসযন্ত্রে।\nইউনিভার্সিটি অফ নিউ সাউথ ওয়েলস-এ হওয়া এক গবেষণা আমাদের আরও সতর্ক করছে। এই গবেষণাটি ২৬ জন ডাক্তারী পড়ুয়ার উপরে করা হয়েছিল। ক্লাস চলার সময় তাদের না জানিয়ে একঘন্টার জন্যে ভিডিও রেকর্ডিং করা হয় সমস্ত ছাত্রের। সেখানে দেখা যায় এক ঘণ্টায় তারা প্রত্যেকে প্রায় ২৩ বার নিজেদের মুখের বিভিন্ন জায়গা স্পর্শ করছে। তার মধ্যে চোখে হাত দিয়েছে প্রায় ২৭ শতাংশ সময়। কল্পনা করুন ২৪ ঘণ্টায় সংখ্যাটা কোথায় গিয়ে দাঁড়াবে? ডাক্তারী ছাত্র যারা নিজেদের হ্যান্ড হাইজিন সম্পর্কে সতর্ক তারাই যদি অসতর্ক ভাবে এতবার মুখমন্ডল আর চোখে হাত দিয়ে ফেলে,তাহলে সাধারণ মানুষ আর শিশুরা এর চেয়েও বেশি বার হাত দেবে এটা কোন সন্দেহের অবকাশ রাখে না। আর সেখানেই ঘটতে পারে বিপদ। চোখের মাধ্যমেই ভাইরাস ঢুকে পড়তে পারে আমাদের শরীরে।\nমুখ ও চোখ স্পর্শ করা থেকে হাতকে দূরে রাখুন\nচোখে যাঁদের অল্প মাইনাস পাওয়ার আছে তাঁদের কেবল দূরের জিনিস দেখতে অসুবিধে হয় ,তাই ঘরে অনেকেই চশমা ব্যবহার করেন না। তাঁরা ঘরেও বেশিক্ষণ চশমা পরে থাকুন। যাঁরা বাইরের কাজে বেরোচ্ছেন, চোখে পাওয়ার না থাকলেও তাঁরা পাওয়ার ছাড়া চশমা অথবা গগলস পরে নিন। চোখে চশমা থাকলে চোখে অসতর্কতাবশত হাত দেওয়ার প্রবণতা অনেক কমে যায়।\nযদি মনে হয় চোখ খুব চুলকাচ্ছে হাত দিতেই হবে,তাহলে হাত দেওয়ার আগে ও পরে ভাল করে সাবান দিয়ে হাত ধুয়ে নিতে হবে।\nমনে মনে ভাবতে থাকুন, আমি অসতর্ক ভাবে চোখে হাত দিয়ে ফেলব না। এতে করেও চোখে হাত দেওয়া অনেকাংশেই কমে যেতে পারে।\nঅফিসে ডেস্কের সামনে বা বাড়ির দেওয়ালে ছোট ছোট কাগজের টুকরোতে লিখে রাখুন আমি অসতর্ক ভাবে চোখে হাত দিয়ে ফেলব না। যতবার চোখে এগুলি পড়বে ততবার নিজে সতর্ক হযে যেতে পারবেন।\nহাতে গ্লাভস ব্যবহার করলে আড়ষ্ঠতার কারণে চোখে মুখে হাত দেওয়ার প্রবণতা অনেকটাই কমে যায়।\nযখন হাতের কোন কাজ করছেন না, বসে পড়ছেন,গল্প করছেন, টিভি দেখছেন তখন দুটি হাত এক করে মুষ্ঠিবদ্ধ করে বসুন।\nPrevPreviousকোভিড-১৯, সাইলেন্ট হাইপক্সিয়া ও পালস অক্সিমিটার\nNextগুঁজল সে সেই ফুলNext


Quick Heal said it has spotted an Android banking trojan that steals user data dgtl - Anandabazar\nQuick Heal said it has spotted an Android banking trojan that steals user data dgtl\nসাবধান! নেট ব্যাঙ্কিংয়ের তথ্য চুরি করছে নতুন ম্যালওয়ার\nআপনার অ্যান্ড্রয়েড ফোনে যে কোনও মুহূর্তে হানা দিতে পারে ভাইরাস বা ‘অ্যান্ড্রয়েড ব্যাঙ্কিং ট্রজান’। নিমেষে যাবতীয় গুরুত্বপূর্ণ তথ্য হ্যাক করে\n০৫ জানুয়ারি ২০১৮ ১৭:৫৯\nআপনি কি নেট ব্যাঙ্কিং করেন? তাহলে সাবধান!\nআপনার অ্যান্ড্রয়েড ফোনে যে কোনও মুহূর্তে হানা দিতে পারে ভাইরাস বা ‘অ্যান্ড্রয়েড ব্যাঙ্কিং ট্রজান’। নিমেষে যাবতীয় গুরুত্বপূর্ণ তথ্য হ্যাক করে নিতে পারে এই ম্যালওয়ার। এমনটাই জানাল সাইবার নিরাপত্তা সংস্থা ‘কুইক হিল’।\nসাইবার হামলা ঘুম কাড়ছে বিশ্বের। হ্যাকার হানা সামাল দিতে প্রতি মুহূর্তে তটস্থ থাকতে হচ্ছে বিশ্বের তাবড় ব্যাঙ্ক এবং আর্থিক প্রতিষ্ঠানগুলিকে।\nআমরা আকছার প্লে স্টোর থেকে নানা রকম অ্যাপ ডাউনলোড করি। কুইক হিল জানিয়েছে, নেট ব্যাঙ্কিং করার জন্য যে অ্যাপগুলি দরকার হয় তাদের বেশিরভাগের ভার্সানই নকল করতে পারে ‘অ্যান্ড্রয়েড.ব্যাঙ্কার.এটুএফএইটএ (Android.banker.A2f8a)’ নামে এই ম্যালওয়ারটি। শুধু তাই নয়, ২৩২ রকম অ্যাপের ভার্সান নকল করতে সক্ষম এই ম্যালওয়ার। ফলে গ্রাহকেরা ভুল করে প্রয়োজনীয় অ্যাপের বদলে এই ম্যালওয়ার ডাউনলোড করে ফেলছেন।\n‘স্লো’ হয়ে যাচ্ছে পুরনো মডেল, কম দামে ব্যাটারি পাল্টে দেবে অ্যাপল\nকী ভাবে কাজ করে এই ম্যালওয়ার?\nকুইক হিলের সাইবার নিরাপত্তা বিশেষজ্ঞেরা জানিয়েছেন, গ্রাহকের ফোনে ভুয়ো নোটিফিকেশন পাঠায় এই ম্যালওয়ার। এক বার ডাউনলোড শুরু করলে সেটি লগ ইন আইডি এবং পাসওয়ার্ড চাইবে। অ্যাপ ওপেন করার সঙ্গে সঙ্গেই আপনার প্রয়োজনীয় ডেটা হ্যাক করে নেবে এই ম্যালওয়ার।\nকুইক হিলের যুগ্ম ম্যানেজিং ডিরেক্টর সঞ্জয় কাটকারের কথায়, ‘‘ইন্টারনেটে যে কোনও অ্যাপ স্টোর থেকে আপনার প্রয়োজনীয় অ্যাপ ডাউনলোড করা বন্ধ করুন। ইমেল বা এসএমএস-এর মাধ্যমে কোনও লিঙ্ক এলেও সেটা খুলবেন না।’’ ফোন সুরক্ষিত রাখতে কোনও দ্রুত কোনও নির্ভরযোগ্য অ্যান্টিভাইরাস বা মোবাইল সিকিউরিটি সিস্টেম ইনস্টল করার কথাও জানিয়েছেন তিনি।\nAndroid Trojan Malware Android App Net Banking Cyber Securityনেট ব্যাঙ্কিং


সরকারিকরণ প্রক্রিয়া প্রশাসনিক জটিলতায় আটকে আছে\nশুক্রবার ২৮ ফেব্রুয়ারি, ২০২০ ৪:৪৭ এএম\nপ্রকাশিত: ১৭:১৫, ৫ অক্টোবর ২০১৯ আপডেট: ১৭:৫১, ৫ অক্টোবর ২০১৯\nবেসরকারি স্কুল-কলেজ জাতীয়করণে অর্থের কোনো সমস্যা না থাকলেও প্রক্রিয়াগত এবং প্রশাসনিক জটিলতার কারণেই বিষয়টি আটকে আছে বলে মনে করেন শিক্ষকরা।\nতারা বলছেন, প্রক্রিয়াটি সচল করতে প্রয়োজনে ‘ধাক্কা’ দেওয়া হবে, আর সেই ধাক্কাটা হচ্ছে আন্দোলন।\nতবে শিক্ষকরা আশা প্রকাশ করেছেন, ২০২০ সালে বঙ্গবন্ধুর জন্মশতবার্ষিকী উদযাপনের আগেই জাতীয়করণের ঘোষণা পাওয়া যাবে।\nশিক্ষক দিবস উপলক্ষে শনিবার পাবলিক লাইব্রেরির শওকত ওসমান মিলনায়তনে বাংলাদেশ শিক্ষক ইউনিয়নের আলোচনা সভায় বক্তরা এসব কথা বলেন।\nসভায় ইউনিয়নের মহাসচিব জসিম উদ্দিন সিকদার ‘শিক্ষা জাতীয়করণ এখন সময়ের দাবি’ শীর্ষক এক প্রবন্ধে বলেন, “দেশে ২৮ হাজারেরও বেশি এমপিওভুক্ত শিক্ষা প্রতিষ্ঠান রয়েছে। এখানে পাঁচ লাখেরও বেশি শিক্ষক-কর্মচারী চাকরি করছেন। তারা পূর্ণ সরকারি সুযোগ-সুবিধা পান না। এই বৈষম্যের জন্য তারা আজ হতাশাগ্রস্ত। বেসরকারি শিক্ষা প্রতিষ্ঠানে মেধাবীরা আসতে চায় না। ফলে শিক্ষার মান আশানুরূপ উন্নত হচ্ছে না।”\nতিনি বলেন, “জাতীয়করণে কোনো সমস্যা আছে বলে মনে হয় না। কেউ কেউ বলছেন, অর্থনৈতিক সঙ্কটের কারণে জাতীয়করণ সম্ভব হচ্ছে না। কিন্তু বিষয়টি সঠিক না। কারণ শিক্ষাক্ষেত্রে ব্যয়ের সক্ষমতা সরকারের আছে। তাছাড়া একযোগে সব শিক্ষা প্রতিষ্ঠান জাতীয়করণে সরকারের তেমন বাড়তি ব্যয়ের প্রয়োজনও হবে না।\n“তবে জাতীয়করণে সমস্যা হল সুষ্ঠু পরিকল্পনা ও দক্ষ শিক্ষা প্রশাসনের অভাব। মাননীয় প্রধানমন্ত্রী জননেত্রী শেখ হাসিনার এ ব্যাপারে আন্তরিকতার অভাব নেই। শিক্ষা মন্ত্রণালয় ও অন্যান্য প্রশাসনযন্ত্রের সক্রিয় উদ্যোগে এমন একটি মহতী কাজ সম্পন্ন হতে পারে বলে আমরা মনে করি।”\nইউনিয়নের সভাপতি আবুল বাশার হাওলাদার বলেন, “বেসরকারি স্কুল-কলেজগুলো জাতীয়করণে যে অর্থ লাগে সেই অর্থ আমাদের আছে। কারণ অর্থনৈতিক দিক দিয়ে আমরা এখন অনেক সক্ষম। তাহলে সমস্যা কোথায়? সমস্যা হল এর প্রক্রিয়ায়, প্রশাসনিক জটিলতায়। এই প্রক্রিয়া সচল করার জন্য যদি ধাক্কা দেওয়া লাগে আমাদের সেই ধাক্কাই দিতে হবে। ধাক্কা দেওয়ার উপায় হল আন্দোলন।”\nতিনি বেসরকারি স্কুল-কলেজের পরিচালনা পরিষদ বাতিল করার দাবি জানিয়ে বলেন, “বেসরকারি স্কুল-কলেজের পরিচালনা পরিষদের দ্বারা শিক্ষকরা প্রতিনিয়ত লাঞ্ছনা ও হয়রানির শিকার হচ্ছে। তবে জাতীয়করণ হয়ে গেলে এই সমস্যা থাকবে না।”\nবাংলাদেশ শিক্ষক ইউনিয়নের নির্বাহী সভাপতি মো. আব্দুস ছালাম খানের সভাপতিত্বে অনুষ্ঠানে অন্যদের মধ্যে বক্তব্য দেন নোয়াখালী বিজ্ঞান ও প্রযুক্তি বিশ্ববিদ্যালয়ের সাবেক উপাচার্য এম অহিদুজ্জামান, মাধ্যমিক ও উচ্চ শিক্ষা অধিদপ্তরের মহাপরিচালক সৈয়দ মো. গোলাম ফারুক প্রমুখ।